মারাঠাদের দ্বারা অবরুদ্ধ হয়ে নবাবের সৈন্যবাহিনীর দুর্দশা চরমে পৌঁছে। নবাব যে কোনো মূল্যে মারাঠাদের অবরোধ ভেদ করার সিদ্ধান্ত নেন। তার আফগান সেনাপতি গোলাম মুস্তফা খানের নেতৃত্বে একটি ক্ষুদ্র আফগান অশ্বারোহী সৈন্যদল অসীম বীরত্ব ও সাহসিকতার পরিচয় দিয়ে মারাঠা সৈন্যব্যূহ ভেদ করতে সক্ষম হয়। আলীবর্দীর অশ্বারোহী ও গোলন্দাজ বাহিনী মারাঠা পশ্চাদ্ধাবনকারীদের পিছু হটতে বাধ্য করে। নবাব অবরোধ ভেদ করতে সক্ষম হওয়ায় ভাস্কর পণ্ডিত হতাশ হয়ে পড়েন এবং বাংলা ত্যাগের সিদ্ধান্ত নেন।

ভাস্কর পণ্ডিতের প্রথম শান্তি প্রস্তাব
ভাস্কর পণ্ডিতের দ্বিতীয় শান্তি প্রস্তাব
নবাবের বিজয়
নবাব অবরুদ্ধ